钦定古今图书集成/明伦汇编/氏族典/第270卷 > 王相如
## 钦定古今图书集成/明伦汇编/氏族典/第270卷 > 王相如

按《万姓统谱》：相如字次卿，知微曾孙也。孤贫嗜学，年
四十不娶，或问之，曰：“恐负我学也。”吕右丞好问守宣
州，得士四人，詹友端、李宏、周紫芝及相如与焉。每宴
集，必与四人者俱。建炎初，江右盗起被执，逼令草檄，
相如奋髯曰：“吾虽死不能为贼作牒。”遂遇害，尽室歼
焉。后僧毅达得其遗稿三百七十馀篇，周紫芝序之，
号《溪堂集》。